
I n f o r m á c i a 

výborov Národnej rady Slovenskej republiky pre financie a rozpočet o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k chaosu s novou právnou úpravou daňového bonusu  (tlač 1291)
___________________________________________________________________________

Výbor Národnej rady Slovenskej republiky pre financie a rozpočet ako gestorský výbor k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k chaosu s novou právnou úpravou daňového bonusu  (tlač 1291) podáva Národnej rade Slovenskej republiky túto informáciu. 

    	Predseda Národnej rady Slovenskej republiky svojím rozhodnutím č. 1361 z 15. apríla 2026 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k chaosu s novou právnou úpravou daňového bonusu  (tlač 1291) na prerokovanie:

	Výboru Národnej rady Slovenskej republiky pre sociálne veci a 
Výboru Národnej rady Slovenskej republiky pre financie a rozpočet aj ako gestorskému výboru. 

	K predmetnému návrhu zaujali výbory Národnej rady Slovenskej republiky, ktorým bol návrh pridelený, tieto stanoviská:

	Výbor Národnej rady Slovenskej republiky pre sociálne veci neprijal uznesenie, nakoľko návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a  § 52 ods. 4  zákona NR SR č. 350/1996 Z.  z.   o rokovacom poriadku Národnej rady Slovenskej republiky v znení neskorších predpisov. 

	Výbor Národnej rady Slovenskej republiky pre financie a rozpočet neprijal uznesenie, nakoľko návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a  § 52 ods. 4  zákona NR SR č. 350/1996 Z.  z.   o rokovacom poriadku Národnej rady Slovenskej republiky v znení neskorších predpisov. 

Správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k chaosu s novou právnou úpravou daňového bonusu  (tlač 1291)  nebola schválená keďže návrh uznesenia nezískal súhlas nadpolovičnej väčšiny prítomných poslancov podľa čl.  84 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.

Týmto uznesením gestorský výbor zároveň poveril spoločnú spravodajkyňu Darinu LUŠČÍKOVÚ, aby na schôdzi Národnej rady Slovenskej republiky informovala o výsledku rokovania výborov Národnej rady Slovenskej republiky a navrhla Národnej rade Slovenskej republiky postup pri hlasovaní podľa príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.	

	Prílohou tejto informácie je návrh na uznesenie Národnej rady Slovenskej republiky v znení predloženého návrhu poslancov.




Bratislava, 26. mája 2026





Ján Blcháč, v. r.                                                                                                                                                                                 
         predseda 
Výbor NR SR pre financie a rozpočet 

Návrh

                                                                              UZNESENIE
NÁRODNEJ RADY SLOVENSKEJ REPUBLIKY

z ........... 2026

k chaosu s novou právnou úpravou daňového bonusu 

Národná rada Slovenskej republiky 
A) so znepokojením vníma problémy a chaos s uplatnením výšky nároku na daňový bonus na dieťa za rok 2025, ktoré sú spôsobené novou právnou úpravou prijatou v rámci vládneho konsolidačného balíka, 
B) odsudzuje stav, keď rodiny s deťmi musia kvôli konsolidácii vracať až tisíce eur kvôli kráteniu daňového bonusu, zatiaľ čo členom vlády Slovenskej republiky a prezidentovi Slovenskej republiky počas súčasného volebného obdobia výrazne stúpol plat a štátnym zamestnancom spriazneným so súčasnou koalíciou sa vyplácajú tisícové odmeny,
C) vyzýva Ministerstvo financií Slovenskej republiky, aby okamžite pripravilo návrh zákona, ktorým sa stanoví, že krátenie daňového bonusu podľa § 33 ods. 11 zákona č. 595/2003 Z. z. o dani z príjmov v znení neskorších predpisov sa neuplatní za kalendárny rok 2025, pričom už krátený daňový bonus sa daňovníkovi doplatí na základe ročného zúčtovania dane a už vyplatený daňový bonus sa nebude od daňovníka vymáhať.
